b'\n_START_ARTICLE_\nLaivas arsenalas\n_START_SECTION_\nIstorija\n_START_PARAGRAPH_\n\xc5\xa0io tipo laiv\xc5\xb3 id\xc4\x97j\xc4\x85 1996\xc2\xa0m., kai Persijos \xc4\xaflankoje buvo vykdoma operacija \xe2\x80\x9eSm\xc5\xabgis dykumoje\xe2\x80\x9c (angl. Desert Strike), pasi\xc5\xabl\xc4\x97 JAV karo laivyno viceadmirolas Aleksandras Kreki\xc4\x8dius (Alexander J. Krekich). Sumanytas laivas tur\xc4\x97jo nepasteb\xc4\x97tas prisiartinti prie taikinio ir prad\xc4\x97ti leisti raketas, kol i\xc5\xa1eikvoja visas atsargas. Po to \xc5\xa1is laivas praranda vis\xc4\x85 vert\xc4\x99 ir jo tolesnis likimas nebeaktualus. Svarbus tokio laivo arsenalo ypatumas\xc2\xa0\xe2\x80\x93 nematomumas, kur\xc4\xaf turi u\xc5\xbetikrinti stealth technologijos._NEWLINE_Laiv\xc5\xb3 arsenal\xc5\xb3 k\xc5\xabrimo finansavimas vis strigo, nes JAV kongresas at\xc5\xa1auk\xc4\x97 finansavim\xc4\x85. DARPA u\xc5\xbetikrino finansavim\xc4\x85 kai kuriems kontraktoriams prototip\xc5\xb3 k\xc5\xabrimui. Kai kuriuose koncepciniuose br\xc4\x97\xc5\xbeiniuose laivo arsenalas tur\xc4\x97jo numer\xc4\xaf \xe2\x80\x9e72\xe2\x80\x9c, tod\xc4\x97l kai kas sp\xc4\x97ja, kad tai rodo, kad numatyta laivus arsenalus numeruoti kaip linijinius laivus, kadangi paskutinis u\xc5\xbesakytas, bet nepastatytas linijinis laivas buvo USS \xe2\x80\x9eLouisiana\xe2\x80\x9c (BB-71)._NEWLINE_V\xc4\x97liau JAV karinis laivynas perdirbo keturis seniausius Ohio klas\xc4\x97s povandeninius laivus \xc4\xaf sparnuot\xc5\xb3j\xc5\xb3 raket\xc5\xb3 povandeninius laivus (SSGN). \xc5\xa0ie laivai gabena iki 154 Tomahawk sparnuot\xc5\xb3j\xc5\xb3 raket\xc5\xb3 su vertikalioms leidimo sistemomis.\n_START_SECTION_\nKonstrukcija\n_START_PARAGRAPH_\nLaivai arsenalai tur\xc4\x97t\xc5\xb3 b\xc5\xabti savaeig\xc4\x97s bar\xc5\xbeos. Ant denio tik nedidelis antstatas, kas ma\xc5\xbeina pastebimum\xc4\x85. Ginkluot\xc4\x97je\xc2\xa0\xe2\x80\x93 Tomahawk sparnuotosios raketos, valdomos raketos \xe2\x80\x9elaivas-laivas\xe2\x80\x9c ir \xe2\x80\x9elaivas-\xc5\xbeem\xc4\x97\xe2\x80\x9c._NEWLINE_Laiv\xc4\x85 tur\xc4\x97t\xc5\xb3 valdyti 10 j\xc5\xabrinink\xc5\xb3 \xc4\xafgula. Valdymas galimas ir nuotolinis.'